钦定古今图书集成/明伦汇编/氏族典/第349卷 > 《廖用贤尚友录》 > 丘养浩
## 钦定古今图书集成/明伦汇编/氏族典/第349卷 > 《廖用贤尚友录》 > 丘养浩

按《泉州府志》：“养浩，字以义，正德辛巳进士，授馀姚知
县，行取拜监察御史。疏劾近侍陈钦横恣都城，谪永
平推官。未行，台谏疏救，赐还职。已，巡山海关，提督南
畿学校。制归，服阕，董九庙大工之役。寻升南京大理
寺丞，转大理寺少卿，擢右佥都御史，巡抚四川，檄谕
杂谷、白草番夷先后纳款。乌蒙罗魁构播肆虐，责成”
土舍、禄堂诛之。劾边将李爵险谲，将何卿起代。未几，
改巡抚江西。有论其私何卿者，遂引避还。部覆得白，
卒于家。